alexandrainst/scandi-wiki huggingface dataset:
Militærteknologi

Militærteknologi er teknologi utvikla for og brukt i krigføring.
Slik teknologi er grunnleggjande for å krigføring. Menneske utan våpen har vanskar med å drepa, skada eller truga om å gjera dette effektivt. Teknologiske fordelar knytt til våpen og forsvar har truleg vore viktige til å sikra sigrar sidan førhistorisk tid. Oppfinninga av nye våpenteknologiar kan føra til såkalla våpenkappløp, der alle partar prøver å skaffa seg, forbetra eller forsvare seg mot den nye teknologien. Armbrøst, kavaleri, kanon, skytevåpen, stridsvogn, u-båt og atomvåpen er nokre døme på militære teknologiar som har hatt innverknad på krigføring gjennom historia.

Militærteknologi og sivil teknologi kan begge ha innverknad på kvarandre. Nokre forskarar meiner utviklinga av til dømes metallurgi og skipskonstruksjon hang tett saman med utviklinga av militære middel. I tillegg til teknologi direkte knytt til krigføring kan ein også rekna trening og organisering av hærar, ulike kommunikasjonsmåtar, og planlegging og logistikk for å gje dei nødvendige forsyningar.

Forsking på nye teknologiar til militær bruk blei særleg viktig frå 1900-talet av, då første og andre verdskrigen introduserte nye former for krigføring og tekniske nyvinningar kunne gje store fordelar. Den første verdskrigen er blitt kalla «kjemikarkrigen» både på grunn av introduksjonen av giftgass og fordi nitrat og avanserte høgeksplosiv hadde stor tyding. I løpet av krigen utvikla både tyske og britiske vitskapsfolk nye kjemikaliar og vernemiddel mot dei nyaste gassane frå fienden. Men fysikarar bidrog også med utviklinga av trådlause kommunikasjonsteknologiar og lyd-baserte måtar å oppdaga u-båtar på.
Under andre verdskrigen blei fokuset på utvikling av militærteknologi enormt, og ein fekk ei rekkje nye oppfinningar som jetfly, radar, nærleiksbrannrøyr, ballistiske missil og ikkje minst atomvåpen under det målretta Manhattan-prosjektet. Under begge krigane bidrog den sivile industrien til miliærteknologien, men særleg under andre verdskrigen blei bidrag frå akademikarar svært viktige.

Kjelder
Panserskip

Panserskip eller kystslagskip er ein type krigsskip som er verna av panser. Den skipstypen som oftast blir omtala som panserskip var ein type høvesvis tungt pansra krigsskip med store kanonar, men med eit deplasement på langt mindre enn 10 000 tonn.

Skipstypen oppstod som ei vidareutvikling av monitorane, som hovudsakleg marinane i mindre land hadde nytta til kystforsvar sidan den amerikanske borgarkrigen, fram til denne skipstypen mista sin militære verdi mot 1870. Monitorane hadde lågt fribord og eigna seg dårleg langs vêrutsette kyststrok. Panserskipea var skip med høgt fribord, kraftig panser for storleiken, og kraftige kanonar. Skipa hadde ikkje spesielt gode eigenskapar på ope hav, og var laga med tanke på kystforsvar. Skipstypen har muligens opphav i den svenske Svea-klassen panserskip, bygd frå 1883: HMS «Svea», HMS «Göta» og HMS «Thule». 

Avhengig av kva definisjon ein vel, varierer epoken for då panserskipa var gjeldande. Som mindre, pansra kystforsvarsskip heldt skipstypen seg til rundt 2. verdskrigen, då dei eldste panserskipa framleis var i bruk i nokre marinar (mellom anna den norske). Før og etter 2. verdskrigen blei skipstypen erstatta av skip som motortorpedobåtar, jagarar og fregattar. Panserskipa var som oftast dei største skipa i dei marinane dei var ein del av.

Kjelder
Denne artikkelen bygger på «Panserskip» frå ,  den 26. desember 2017.
Glykolyse

Glykolysen er ein metabolsk reaksjonsveg der glukose vert brote ned og det vert danna to pyrodruesyre-molekyl, to ATP og to NADH frå . Når oksygen er tilgjengeleg kan pyrodruesyra oksiderast vidare i sitronsyresyklusen. Utan oksygen vert pyrodruesyra laga om til mjølkesyre eller etanol (avhengig av organisme), og i dette steget vert dei to NADH-molekyla reduserte att til .

Kjelder 

 
Metabolske reaksjonsvegar
Etterretningsdisiplin

Ein Etterretningsdisiplin er eit klårt definert område innan Etterretning, der ein samlar inn, prosesserar og utnyttar spesielle kategoriar av tekniske eller menneskelege ressursar. Det er sju hovudområder innan desse disiplinane:

HUMINT
IMINT
MASINT
SIGINT
OSINT
TECHINT
Kontraspionasje

Referansar

Etterretningsdisiplinar
NM i orientering 1968

Noregsmeisterskapen i orientering 1968 vart arrangert 15. september 1968 ved Arendal, med Idrettsklubben Grane som arrangør. Menn og kvinner tevla i såkalla normalprogram. Stafett-NM fann stad i juni månad og langdistanse-NM, einast for menn, gjekk av stabelen fire veker seinare.

Menn

14,3 km/15 postar

Kvinner

? km/10 postar

Kjelder
Sportsboken 1968. Norsk kunstforlag. Oslo 1968.

Noregsmeisterskap i 1968
Idrettstilskipingar i Agder
Noregsmeisterskap i orientering
Idrett i Arendal‎
NM i orientering 1968/langdistanse

Noregsmeisterskapen i orientering 1968 i langdistanse vart arrangert 13. oktober 1968 i Jevnaker kommune i Oppland. Tevlinga var einast for menn.

Langdistanse 21 km

Kjelder
Sportsboken 1968. Norsk kunstforlag. Oslo 1968.

Noregsmeisterskap i 1968
Idrett i Jevnaker
Idrettstilskipingar i Viken
Noregsmeisterskap i orientering
NM i orientering 1968/stafett

Noregsmeisterskapen i orientering 1968 i stafett vart arrangert av Eiker O-lag ved Hokksund den 16. juni 1968.

Menn

Kvinner

Kjelder
Sportsboken 1968. Norsk kunstforlag. Oslo 1968.

Noregsmeisterskap i 1968
Idrett i Øvre Eiker
Noregsmeisterskap i orientering
Idrettstilskipingar i Viken
NM i bryting 1968

Noregsmeisterskapen i bryting 1968 vart arrangert helga 16.-17. mars 1968. Meisterskapen var delt mellom byane Kristiansund og Oslo, med tevlingar i høvesvis tre og fire ulike vektklassar på dei to arrangørstadene, i Oslo på Grorud.

Kongepokalen vart tildelt weltervektaren Harald Barlie.

Bantamvekt

Fjørvekt

Lettvekt

Weltervekt

Mellomvekt

Lett tungvekt

Tungvekt

Kjelder
Sportsboken 1968. Norsk kunstforlag. Oslo 1968.

Noregsmeisterskap i 1968
Sport i 1968
Idrettstilskipingar i Møre og Romsdal
Idrettstilskipingar i Oslo
NM i roing 1968

Noregsmeisterskapen i roing 1968 fann stad på vatnet Årungen i Ås kommune helga 3. og 4. august 1968. Mennene tevla i ni ulike båtklassar og kvinnene i tre.

Menn

Singlesculler

Dobbeltsculler

Toar utan styrmann

Toar med styrmann

Firar lettvekt

Firar utan styrmann

Firar med styrmann

Firar innriggar

Åttar

Kvinner

Singlesculler

Dobbeltsculler

Firar med styrmann

Kjelder
Sportsboken 1968. Norsk kunstforlag. Oslo 1968.

Noregsmeisterskap i 1968
Idrettstilskipingar i Viken
Idrett i Ås
Noregsmeisterskap i roing
Heksokinase

Heksokinase er ein kinase som fosforylerer heksosar. Han finst i nesten alle vev. I glykolysen fosforylerer han glukose og dannar glukose-6-fosfat.

Kjelder
TECHINT

TECHINT er teknisk etterretning som kjem frå innsamling og analyse av truslar frå fiendtlege våpen, utstyr eller assosierte ressursar.

Denne kunnskapen må utnyttast til fulle av dei som skal vinne på slagmarka, og på teknisk og taktisk nivå er det avgjerande å forstå den teknologiske kapasiteten og trugselen frå fienden sine våpensytem, kommando og kontrollsystem og effektiviteten av fienden sin logistikk.

Døme på TECHINT

Oslorapporten

Referansar

Etterretningsdisiplinar
Sukkerøl

Sukkerøl (eller einerøl) er ein norsk tradisjonsdrikk frå Sogn og Fjordane. Han er knytt til juletider, og har vore alternativ juledrikk for born og avhaldsfolk. 

Øltypen er i utgangspunktet alkoholfri, men etter lagring over ei viss tid kan han få noko alkoholinnhald. 

Basis for ølet er eit oppkok av eine. Som med dei fleste lokale mattradisjonar finst det ei rekkje lokale variantar og preferansar.

Framstilling 
Det er gjerne skota på dei ytste greinene av einebusken som blir hausta og brukt til sukkerøl. Her er det ulike lokale tradisjonar. Ein del ønskjer mest av dei lyse skota, andre tek med litt av sjølve greina, medan endå andre ønskjer greiner med blå einebær. Kor små bitar greinene skal kuttast opp i varierer også, men storleiken på kokekaret kan avgjera dette.

I tillegg til eine kan ein også bruka humle. Dette lèt ein stå i sukkerlake med gjær ei tid før gjæringsprosessen blir stoppa.

Kjelder

Denne artikkelen bygger på «Sukkerøl» frå ,  den 26. desember 2017.

Bakgrunnsstoff 
 Oppskrift på sukkerøl  ved matoppskrift.no

Øltypar
Øldrikkar
Juledrikke
Kultur i Sogn og Fjordane
Olivenkronefamilien


Olivenkronefamilien er ein biologisk familie av fire artar mellomstore sporvefuglar med utbreiingsområdet i Mellom-Amerika og Sør-Amerika.

Dei fire artane var tidlegare medlemmer av tanagarfamilien, Thraupidae, men frå 2017 er sett inn i sin eigen familie med det vitskaplege namnet Mitrospingidae.

Fjørdraktene til tre av artane er gjennomgåande i olivengrønt til gult, raudnebbtanagar skil seg ut med sin drakt i svart og kvitt.  Alle artane er knytt til relativt fuktige og lågtliggande skogshabitat, tepuiolivenkrone opptil 1800 moh. Dette er standfuglar. Dei er klassifiserte som globalt livskraftige, LC, av IUCN.

Artslista
Olivenkronefamilien i rekkjefølgje etter eBird/Clements Checklist v2019 med norske namn etter Norske navn på verdens fugler:     
Slekt Mitrospingus
 Maskeolivenkrone, Mitrospingus cassinii, Dusky-faced Tanager, Lawrence, 1861, (LC)
Kroppslengde på 18 centimeter, lever langs atlanterhavskysten av Mellom-Amerika sør for Mexico, sør til Colombia og sørover langs stillehavskysten til nordlege delar av Ecuador.
 Tepuiolivenkrone, Mitrospingus oleagineus, Olive-backed Tanager, Salvin, 1886, (LC)
Ca 19 cm i kroppslengd. Lever i et avgrensa tepui-område rundt trestatsgrensa Brasil, Venezuela, Guyana.

Slekt Lamprospiza
 Raudnebbtanagar, Lamprospiza melanoleuca, Red-billed Pied Tanager, Vieillot, 1817, (LC)
Kroppslengde på 17-18 cm, kjenneleg med svart overside, kvit underside og raudt nebb. Stort utbreiingsområde frå austlege Peru tvers over Amazonas av Brasil til nordaustre Brasil og Guyanaregionen.

Slekt Orthogonys
 Klortanagar, Orthogonys chloricterus, Olive-green Tanager, Vieillot, 1819, (LC)
18-19 cm. Lever nokså kystnært langs atlanterhavskysten av søraustre Brasil, omtrent mellom Rio de Janeiro og sørover til kysten av delstaten Santa Catarina.

Kjelder 
 del Hoyo, J., Elliott, A., Sargatal, J., Christie, D.A. & de Juana, E. (eds.). Handbook of the Birds of the World Alive. Oppslag på artar i Mitrospingidae, Lynx Edicions, Barcelona. Henta 21. desember 2019
Referansar

Bakgrunnsstoff 

sporvefuglar   Fuglar i den neotropiske regionen
Oslorapporten

Oslorapporten var og er eit døme på spektakulære lekasjar når det gjeld militær etterretning. Rapporten vart skriven av ein tysk matematikar og fysikar, Hans Ferdinand Mayer, i byrjinga av november 1939 under ei reise til Oslo i Noreg. Han inneheld nøyaktig informasjon om tyske våpensystem som fantest då, og om vidare planar for slike.

Mayer sende rapporten anonymt til den britiske ambassaden i Oslo, som vidaresende han til MI6 i London for vidare analyse. Rapporten viste seg å vere særs verdifull for britisk utvikling av elektroniske mottiltak, spesielt innan radarteknologi som støtte til navigasjon og målfatting. Denne informasjonen var avgjerande for å vinne Slaget om Storbritannia.

Referansar

Kjelder

 CIA Library - minimally edited version of Jones' 1947 talk to the Royal United Services Institute  accessed 4 May 2010
 Updated version of Sterrenburg's article on the Oslo Report with biographical details of Mayer accessed 4 May 2010
 Text of the Oslo report including illustrations (Registration required for text beyond para 10)  accessed 10 Oct 2014

Hendingar i 1939
Andre verdskrigen
Etterretning
TECHINT
Julebrus

Julebrus eller jolebrus er brustypar som tradisjonelt blir selde og drukne i tida rundt jul. Julebrus er stort sett raud eller meir brunleg, men det finst også grøne og gule brusar.

Julebrus i Noreg
På Sørlandet og på Hamar og i midtre og nordlege delar av Austlandet (Oppland og Hedmark), i Trondheim og sørlege delar av Nord-Noreg, er julebrusen brun og smakar litt som champagnebrus. I sørlege delar av Austlandet og på Vestlandet og i delar av Nord-Noreg er julebrusen stort sett raud og smakar litt som eventyrbrus, som er den vanlegaste raude brusen resten av året.

Julemust 

I svensk tradisjon finst ein tilsvarande leskedrikk som blir drukken ved juletider kalla julmust. Drikken skil seg frå julebrus hovudsakleg ved bruk av maltekstrakt og humle. Ingrediensane kjem av at must historisk blei utvikla som eit alkoholfritt alternativ til øl. 

Roma Mineralvannfabrikk i Lillestrøm er den einaste norske produsenten av julemust.

Ulike typar
 Arendal julebrus (gul-brun)
 Berentsens julebrus
 Borg julebrus (raud)
 Borg gyldne julebrus 
 CB julebrus
 Coca-Cola julebrus  (raud)
 COOP julebrus (raud)
 E. C. Dahl julebrus
 Grans julebrus (raud) 
 Grans julebrus med pæresmak
 Grans julebrus X - utan tilsett sukker
 Hamar og Lillehammer Julebrus (Ringnes, brun)
 Hansa julebrus
 Lerum julebrus (raud)
 Mack julebrus
 Ringnes julebrus (raud)
 Romas julebrus
 Romas Røde Julebrus
 Romas Røde Julebrus utan tilsett sukker
 Romas Brune Julebrus
 Roma Svensk Julemust (svensk julemust, brun)  
 Rudolf og Nissens Julebrus (Oskar Sylte)
 Sørlandets julebrus
 Tom & Jerry-brus (heilårsbrus, raud)
 Trønder julebrus (Grans)
 Union (tidlegare kjend som Trio julebrus - oransje farge)
 Aass julebrus (raud)

Sjå òg
 Sukkerøl

Kjelder 

Denne artikkelen bygger på «Julebrus» frå ,  den 26. desember 2017.

Bakgrunnsstoff

 Aperitif.no: Test av rød julebrus 2007
 Aperitif.no: Test av brun/gul julebrus 2007
 Hvilken er best? Den Store Julebrustesten 2002
 Drakk julebrus – måtte pumpes 2004
 Amfetamin i julebrus 2005

Brus
Juledrikke
Hans Ferdinand Mayer

Hans Ferdinand Mayer () var ein tysk fysikar og elektrotekniker, fødd i Pforzheim i det dåverande tyske keisardømet og  død i München i dåverande Vest-Tyskland.

Han er kanskje mest kjend som forfattaren av Oslorapporten som avslørte tyske tekniske løyndomar for dei allierte i byrjinga av andre verdskrigen.

Kjelder
Denne artikkelen bygger på «Hans Ferdinand Mayer» frå ,  den 26. desember 2017. 
 oppgav desse kjeldene:  
 
Don H. Johnson:  Scanning Our Past - Origins OF the Equivalent Circuit Concept: The Current SOURCE Equivalent , 2002 PROCEEDINGS OF THE IEEE, VOLUME. 91, NO. 5, MAY 2003
 Jones, R. V., 1989, Reflections on Intelligence, London: Heinemann.
Siemens - Communications Technology - Hans Ferdinand Mayer (1895 – 1980) accessed 3 May 2010
 Updated version of Sterrenburg's analysis of the Oslo Report with biographical details of Mayer accessed 4 May 2010

Tyske fysikarar
Slaget om Storbritannia

:  
Slaget om Storbritannia (engelsk Battle of Britain, tysk Luftschlacht um England) er nemninga på den luftoffensiven som Aksemaktene utkjempa mot Storbritannia sommaren og hausten 1940 . Slaget er den første militære kampanjen som heilt og fullt vart utkjempa med lufttyrkar. På  aksemaktene si side stod Luftwaffe (det tyske luftvåpenet) og ein mindre italiensk kontingent, på Storbritannia si side stod dei britiske Royal Air Force og Fleet Air Arm og ein enkelt canadisk jagarskvadron.

Tyskland sitt mål for offensiven var å skaffa seg luftherredøme over sørlege Storbritannia ved å svekkja RAF sin kampflykommando og gjera mogeleg  Operasjon Sjøløve, ein regulær invasjon av Storbritannia over Den engelske kanalen. Namnet på slaget kjem frå ein kjend tale den dåverande britiske statsministeren Winston Churchill heldt i Underhuset: «Det general Weygand kalla slaget om Frankrike, er over. Eg forventar at slaget om Storbritannia er nær ved å byrja …».

Kjelder

Denne artikkelen bygger på «Slaget om Storbritannia» frå ,  den 26. desember 2017.

Litteratur 

 Skandinavisk 
 Davies, Norman. Europa i krig 1939-1945: Ingen enkel siger, Gyldendal, Oslo 2007, ISBN 978-82-05-38330-2
 Tamelander, Michael. Slaget om Västeuropa: flygkrig, strategi och politik sommaren 1940. Historiska Media (2005), ISBN 91-85377-41-4
Konfliktar i 1940
Luftslag
Indre Fosen kommune

Indre Fosen er ein kommune i Trøndelag fylke. Kommunen ligg på nordsida av Trondheimsfjorden og strekker seg frå Størnsfjorden i vest til grensa mot Inderøy kommune i aust. I nord grensar kommunen til Bjugn, Åfjord og Verran.

Indre Fosen vart oppretta etter at dei tidlegare kommunane Leksvik og Rissa slo seg saman frå 1. januar 2018.

Kommunesenteret ligg på Årnset, som er den største tettstaden i Indre Fosen. Andre tettstader i kommunen er Råkvåg og Leksvik.

Kjelder

Bakgrunnsstoff 
 Offisiell nettstad 

 
Kommunar i Trøndelag
Skipingar i 2018
Ureasyklus

Ureasyklusen er ein biokjemisk reaksjonssyklys som gjer om ammoniakk, eit giftig stoff, til urea hjå ureoteliske dyr. Reaksjonane går føre seg i levra, og er delt mellom cytosol og mitokondria. Hjå menneske er ureasyklusen den einaste måten ammoniakk kan fjernast frå kroppen på.

Ureasyklusen har fem steg og involverer dei fem enzyma karbamoylfosfat-syntetase, ornitin-transkarbamoylase, argininravsyre-syntetase, argininravsyre-lyase og arginase.

Ei viktig rolle til ureasyklusen er å fjerna ammoniakk frå katabolisme av aminosyrer og protein. Fleire genetiske sjukdomar skriv seg frå lyte i enzyma i ureasyklusen.

Kjelder
Eikegrashoppe

Eikegrashoppe (Meconema thalassinum) er ei lita lysegrøn trampegrashoppe. Ho er den einaste reint trelevande grashoppearten i Noreg, og lever særleg på eik.

Eikegrashoppa lever av andre insekt. Hannane av arten har ei kroppslengd på 12–15 millimeter, hoene 11–15 millimeter.

Utbreiing 

I Noreg finst eikegrashoppa i kyststroka langs Austlandet og Sørlandet, frå Hvaler og Sarpsborg i aust til Kristiansand i vest. I Oslo finst ho i fleire parkar i byen. Elles finst eikegrashoppa over det meste av Europa, bortsett frå heilt i sør og heilt i nord. Ho finst austover til Kaukasus. Ho er òg innført i Nord-Amerika.

Kjelder 
 
Referansar

Rettvenger
Insekt i Noreg
Adjunkt

Adjunkt er ein lærar eller førskulelærar i det norske skulesystemet som har teke eksamen av ein lågare grad frå universitet eller høgskule med praktisk-pedagogisk påbygging. Ein kan òg oppnåa adjunktstatus med treårig lærar- eller førskolelærarutdanning og minst eitt års godkjend tilleggsutdanning frå høgskule eller universitet, eller anna likeverdig utdanning med pedagogisk påbygging. Etter at ålmenlærarutdanninga vart 4-årig er alle ålmenlærarar adjunktar.

Med fem års utdanning kvalifiserer ein til stilling som adjunkt med tilleggsutdanning (tidlegare adjunkt med opprykk), som er ei stillingsnemning for lærarar i det norske skulesystemet som har fem års utdanning på til universitets- eller høgskulenivå.

Kjelder
Denne artikkelen bygger på «Adjunkt» frå ,  den 27. desember 2017.

Bakgrunnsstoff 
 Utdanning.no si yrkesskildring av adjunkt
Pedagogikk
Utdanningsterminologi
Akademiske titlar
Spjelkavik vidaregåande skule

Spjelkvik vidaregåande skule er ein vidaregåande skule i Ålesund kommune. Skulen ligg på Langhaugen i Spjelkavika. Skulen har utdanningsprogram for studiespesialisering og har eit breitt tilbod innan språk, samfunnsfag og økonomi, realfag og internasjonalisering. Skulen legg stor vekt på å gje elevane undervising med god fagleg kompetanse.

Historie 
Frå hausten 2012 vart skulen ein IB World School og med International Baccalaureate Diploma Programme.

I 2013 presenterte Aftenposten ein statistikk som sa at Spjelkavik VGS var grundigast i Ålesund vurderingsmessig. I ordinær karakter samanlikna med eksamensresultat, som ein fasit, gjekk kvar tiande elev ned éin karakter ved eksamen. Ved Fagerlia VGS, til samanlikning, gjekk sju av ti ned éin karakter ved eksamen. Statistikken spegla grundig vurdering ved skulen.

Skulen kan òg skilta med gode resultat i Fysikkolympiaden, der tidlegare elevar har kvalifisert seg til å representera Noreg internasjonalt.

Kjelder 

Denne artikkelen bygger på «Spjelkavik videregående skole» frå ,  den 27. desember 2017.  

Vidaregåande skular i Møre og Romsdal
Ålesund kommune
Twelve Days of Christmas

«Twelve Days of Christmas» er ein engelsk julesong som lister opp eit stadig aukande tal gåver som blir gjeve på kvar av dei tolv dagane i den tradisjonelle juletida. 

Songen blei først gjeven ut i England i 1780 som ei regle utan musikk. Truleg har han fransk opphav. 

«Twelve Days of Christmas» er nummer 68 i Roud Folk Song Index. Innsamla versjonar har fleire ulike melodiar. Den vanlegaste melodien ein bruker til å synga han i dag kjem frå eit arrangement av ein tradsjonell melodi frå 1909 utført av komponisten Frederic Austin. Her blei den no vanlege forlenginga av det femte verset med «five gold rings» innført.

Tekst

«The Twelve Days of Christmas» er ein reglesong der kvart nytt vers gjev eit tillegg til tidlegare vers. I kvart av dei tolv versa gjev «my true love» ei ny gåve on one of the twelve days of Christmas. Kvar dag aukar talet på gåver med ein, slik at det på den tolvte dagen blir send tolv gåver.

Teksten har mange variasjonar. Under er teksten frå Frederic Austin si utgåve i 1909, som er blitt den vanlegaste varianten. Dei første tre fullstendige versa er som følgjer:

On the First day of Christmas my true love sent to me
a Partridge in a Pear Tree.

On the Second day of Christmas my true love sent to me
Two Turtle Doves
and a Partridge in a Pear Tree.

On the Third day of Christmas my true love sent to me
Three French Hens,
Two Turtle Doves
and a Partridge in a Pear Tree.

Dei neste versa følgjer same mønster. Kvart av dei legg til ei ny gåve og nemner opp att alle dei tidlegare gåvene, slik at kvart vers blir ei linje lenger enn det føre:

4 Calling Birds 
5 Gold Rings 
6 Geese a-Laying
7 Swans a-Swimming
8 Maids a-Milking
9 Ladies Dancing
10 Lords a-Leaping
11 Pipers Piping
12 Drummers Drumming

Kjelder

Denne artikkelen bygger på «The Twelve Days of Christmas (song)» frå ,  den 28. desember 2017. 
 oppgav desse kjeldene:  
 
 Austin, Frederic, (arr.) The Twelve Days of Christmas (Traditional Song), London: Novello, 1909.
 
 Eckenstein, Lina. Comparative Studies in Nursery Rhymes. Chapter XII, "Chants of Numbers" (London: Duckworth, 1906), pp. 61–65.
 Husk, William Henry (red.) Songs of the Nativity, London: John Camden Hotten, 1864.
 
 Sharp, Cecil J., A. G. Gilchrist and Lucy E. Broadwood. «Forfeit Songs; Cumulative Songs; Songs of Marvels and of Magical Animals». Journal of the Folk-Song Society, Vol. 5, No. 20 (November 1916), pp. 277–296.
 Yoffie, Leah Rachel Clara. «'Songs of the 'Twelve Numbers' and the Hebrew Chant of 'Echod mi Yodea'». The Journal of American Folklore, Vol. 62, No. 246 (October – December 1949). «The Twelve Days of Christmas». S. 399–401.
 Opie, Peter and Iona, red. The Oxford Dictionary of Nursery Rhymes. Oxford: Oxford University Press, 1951, pp. 122–230, .

Engelske julesongar
Reglesongar
Virusrekombinasjon

Virusrekombinasjon er rekombinasjon som involverer genomet til eit virus. Gjennom slik rekombinasjon kan genetisk materiale kan utvekslast mellom virus, eller mellom virus og vert. Rekombinasjon er òg viktig for å vøla skade på DNA og for laginga av nye kopiar av virusgenomet. Virus som bakteriofag λ og herpes simplexvirus kodar for eigne rekombinasar som kan ta del i rekombinasjon.

Mange ulike kombinasjonar av virusrekombinasjonar er kjende. Særskilt vanleg er rekombinasjon mellom dobbelttråda DNA-virus, og mellom dobbelttråda DNA-virus eller retrovirus og vertsgenomet. Rekombinasjon vert òg rekna som ein viktig utviklingsmekanisme for RNA-virus.

Døme er òg kjende på at veikte virus laga for vaksinar har fått sjukdomsframkallande eigenskapar gjennom rekombinasjon i kroppane til vaksinerte individ.

Kjelder 

Virologi